Kolombo planas

Kolombo planas () – tarptautinė organizacija, įkurta 1950 m. sausio mėn. Kolombe, Šri Lankoje vykusio Tautų Sandraugos šalių ministrų susitikimo metu.Charles A. Gunawardena. Encyclopedia Of Sri Lanka. Sterling Publishers Pvt. Ltd, 2005, p. 83 Pirmosios narės buvo Australija, Indija, Naujoji Zelandija, Pakistanas ir Šri Lanka. Vėliau prisijungė JAV, Didžioji Britanija, Kanada, dauguma Pietų ir Pietryčių Azijos bei Okeanijos valstybių. Šiuo metu organizacijai priklauso 27 šalys.Member Countries , Colombo Plan

Iš pradžių Kolombo planas buvo įsteigtas kaip laikina organizacija šešeriems metams. Vėliau jo gyvavimas pratęstas kelis kartus, o 1980 m. – neribotam laikotarpiui. Organizacijos tikslas – stiprinti ekonominį šalių vystymąsi, suteikiant finansinę ir technologinę pakalbą. Ankstyvuoju laikotarpiu Kolombo plano pagrindu išsivysčiusios šalys narės (kaip kad JAV ar Japonija) vykdė besivystančiose šalyse įvairius projektus: plėtė infrastruktrą, statė ligonines, universitetus, pramonės gamyklas, finansavo specialistų paruošimą.History , Colombo Plan Šiuo metu organizacija turi keturias nuolatines programas, kurių projektus finansuoja įvairūs šalių narių donorai.Overview , Colombo Plan

 Nuorodos 
 Oficialus puslapis 

 Šaltiniai 

Kategorija:Azijos organizacijos
Kategorija:Tarptautinės ekonominės organizacijos